JohanHeinsen/ENO huggingface dataset:
Odense Adresse-Contoirs Efterretninger, 1838-01-23
Tydskland. Den ved Forbundscentral-Undersøgelseskommissionen ansatte berømte Criminalist, Hr. v. Heinrichen, der var udseet til Director ved Overappellationsretten i München, har paa en ynkelig Maade taget sig selv af Dage. Paa en Reise til Aschaffenburg sprang han pludselig udaf Vognen og blev med Møie trukken udaf en Mosegrund, hvori han i den største Skynding var vadet. Kudsken bragte ham med Møie til nogle Landmænd, hos hvem han søgte at aflive sig ved Hjælp af en Lysesax. Ankommen til Aschaffenburg, sprang han endelig udaf Vinduet og saarede sig saa farligt i Underlivet, at han opgav Aanden. Hans Sygdom var først Melancholie, derpaa Vanvid, og i denne sin Sygdom troede han, at han blev forfulgt af de Personers Aander, som han havde maattet holde Forhør over.
Odense Adresse-Contoirs Efterretninger, 1838-01-23
Schweitz. Fra Zürich skrives, at den Tid synes at være udløben, som Regjeringen vil indrømme Prinds Ludvig Napoleon til paa Arenenberg at begræde sin Moder, Erdronning Hortensias Død: Grev Mole skal gjentagne Gange have forsøgt at formaae Forbundspræsidenten og de thurganske Regjeringsmedlemmer til at bortvise den ubøielige unge Fyrste.
Odense Adresse-Contoirs Efterretninger, 1838-01-23
Basels Velstand er noksom bekjendt: en greben Kirketyv har saaledes tilstaaet, at han i de opbrudte Blokke har fundet Guldstykker og i den sidste Julecollect for Waisenhuset, som indbragte 3600 Franes, fandtes blandt andet 44 Napoleondforstykker og 25 Louisd'ors.
Odense Adresse-Contoirs Efterretninger, 1838-01-23
Rusland. Keiseren har alt uddeelt de nødvendige befalinger til det afbrændte Vinterpalladses snarest mulige Gjenopbyggelse; alt nu seer Man flere hundrede Arbeidere beskjæftigede i Tomten og det hedder, at Hs. Maj. alt til næste Efteraar vil flytte ind i det nye Slot. Første Juledag fandt i Kapellet i Eremitagen den sædvanlige Takkefest Sted til Minde og Ruslands Befrielse fra den franske Jnvasion; ved det første af de sædvanlige 101 Kanonskud faldt Dækket af de foran den kasanske Kirke opreiste Monumenter til Ære for Fyrsterne Kutusow=Smolensky og Bareloy de Tolly. Den d. 18 stedfindende Jordansfest paa Newgen vil dennegang af den keiserlige Familie feires fra Gemakkerne i Eremitagen, hvilken sidstnævnte Deel af Palladset frelstes ved Storfyrst Michaels og Gardens Anstrengelser. (Det afbrændte Vinterpallads var et af Europas største Palladser og bedækkede et Fladerum af 654,237 Qvadratfod, medens Louvre i Paris kun indtager 275,625, Vaticanet med Belvedere i Rom 478,900, det kongelige Slot i Berlin med sine Gaarde 232,320, Haremet i Constantinopel 260,100 og det keiserl. Slot i Wien med sine Gaarde og Theatre kun 410,480 Pariser Qvadratfod, hvorimod Levningerne af Keiserpalladserne i Rom bedække et Fladerum af 1,365,000 Qvadratfod. Vinterpalladsets ene Facade gik ud til Millionpladsen, (saaledes kaldet, fordi den var den første og fornemste af de regelmæssige Pladser og beboedes kun saagodtsom af Millionairer), den anden til Admiralitetet, den tredie til Eiemitagen og den fjerde til Newaen. Vestibulen ud Nede imod Newaen var 1775 lang, 46 bred og 30 høi og dens Platfond understøttedes af 20 doriske Søiler. I Tron salen og de to Sale ved Siden af denne bares Lofterne af 64 Marmorsøiler; 380 Søiler vare anbragte udvendig og 108 indvendig i Gaardene.) Denne Vinter, skrives der fra St. Petersborg, har udmærket sig ved to Ting: en tidlig og stærk Kulde fra 18 til 22 Grader Reaumur og en aldeles Mangel paa Snee.
Odense Adresse-Contoirs Efterretninger, 1838-01-23
Odense. Tvende af Stiftets høitagtede Reigionslærere have i denne Tid skjænket Almeenheden tvende i Omfanget vel mindre, men ihenseende til Jndholdet desto betydningsfuldere litteraire Gaver. Provst C. Pram Gad, Sognepræst til Rudkjøbing og Skrøbeløv, har som en liden Julegave til sine Menigheder udgivet trende Taler, holdte ved Jndvielserne af den nye Borgerskole i Rudkjøbing, af Kirken sammesteds efter dens fuldbragte Hovedreparation og af et til Kjøbstadens Kirkegaard indtaget Stykke Jord. Med Hjertelighed og Varme har den høiærværdige Taler i et ædelt Foredrag dvælet ved disse trende alvorsfulde Gjenstande og vil visseligen ligesaa kraftigt opbygge læst, som hørt. Af den anden Tale sees, at det, som ikke uvæsentlig bidrog til at fremskynde Rudkjøbing, Kirkes Reparation, var en Gave, som til dette Øiemed blev Kirken skjænket af Lemmer i Menigheden selv. "Jeg nævner dette - siger Taleren - med saameget mere Glæde, ei blot fordi dette Slags Gave i vore Dage ere blevne saa sjeldne, at de vel fortjene al Paaskjønnelse, men tillige fordi det deraf kjendes, at Ønsket om den skete Forandring, er udgaaet derfra, hvorfra man helst maae see sligt at udgaae, nemlig fra Menighedens eget Skjød." Herpaa gaaer Taleren over til med Hjertelighed at omtale Amtsprovst Pastor emeritus Lund: "Gud velsigne - siger han - de fromme Givere, saavel dem, hvis Navne ikke maatte komme til mit Øre, som ham, der paa egne og de Andres Vegne har Gaven frem. Ja, Velsignelse over denne Ædle, som efterat have i sin høie Alder trukket sig tilbage fra den Embedsgierning, han til Alles Høiagtelse røgtede, er vedbleven at nære usvækket Deeltagelse i det, som angaaer vort Samfunds Vel, som i den henvundne Sommer saa ufortrøden og idelig vandrede herhid, som virksom Tilsynsmand ved det, som her fuldbragtes, og som ogsaa idag vil forskjønne Dagen ved at tale et Festensord til sin gamle Menighed. Herre, Du seer Din Tjeners Bøn! Læg Aar til hans Dage og lad Aftensolen lyse blid og venlig over den færværdige Oldings Jsse!" - Efter den tredie Tale ved Kirkegaardens Jndvielse blev følgende Psalme afsjungen: Saa hvil nu Plet, i hellig FredEt fælleds sidste Sovested. Du hvile nu i Jesu Navn, Bag Livets Storm, en stille Havn! Hvil her i Ly af Blomst og Blad, En Herrens Ager ved vor Stad, For trætte Vandrer aabn dit Skjød Et Fristed fra al Jordens Nød! Gaaer dyben Sorg bag Baaren hid, Stem Du da Smerten mere blid! Den Taaredug, som væder Dig, For Troens Sol opløfte sig! Ja vord en christen Kirkegaard, Hvor Paaskelilien plantet staaer, Hvor Sorg og Tvivl og Angst maa flye For Evighedens Morgengry!
Odense Adresse-Contoirs Efterretninger, 1838-01-23
Den anden skjønne Gave hidrører fra Pastor Albert, Leth, Sognepræst for Middelfart og Causlunde Menigheder, og bestaaer i 12 Festprædikener, som et venligt og No des ikke ufrugtbart Minde tilegnede Domkirkens Menighed i Ribe og Menigheden i Seem Sogn. Jngen Svulst findes her, ingen Fordømmelsesdomme, saaledes tolket, maa man sande: "Guds Ord er en kostelig Gave."
Odense Adresse-Contoirs Efterretninger, 1838-01-23
Af en Skrivelse fra Langeland erfares, at der i nogen Tid har grasseret en ondartet Galdefeber i Snøde og Stoense Sogne, hvoraf flere aldrende Folk ere døde, men som dog nu skal være i Aftagende. - Kort for Julen - melder samme Skrivelse - skete Jndbrud gjennem det søndre Altervindue i Stoense Kirke, hvor Tyven opbrød, Blokken og ranede de deri værende Penge, hvilke dog kun skulle have været faa, saasom Fattigkommissionen et Par Ugerstid forud til nødvendige Udgivters Bestridelse havde udtaget Blokkens Hovedindhold. Hvor stærk rødfæstet Overtroen endnu tildags er hos Landalmuen sees deraf, at en Mand, hvis Vei faldt forbi Kirken medens Jndbrudet skeete, hverken angav dette eller bekymrede sig videre derom, da han ansaae det for at være Spøgerie, som pleier at foregaae strax for Høitiden!"
Odense Adresse-Contoirs Efterretninger, 1838-01-23
Diligencen fra Hamborg ankom hertil igaar Aftes Klokken 11, men de kjøbenhavnske Poster ere endnu ikke naaede hertil ved Avisens Slutning Kl. 4. Over lille Belt kjørtes igaar raskt fra Middelfart til Markedet i Fredericia, imidlertid var dog en 60-aarig Mand, der igaar flere Gange havde passeret Beltet, tilsidst falden igjennem Jsen indtil Armene og var bleven siddende der i 4 Timer, hvorefter han meget syg bragtes til Strib. De fleste jydske Aviser klage ogsaa over Posternes Udeblivelse og navnlig beretter Aalborg Stiftstidende, at Posten fra Kjøbenhavn indtraf der den 18d. omtrent 36 Timer sildigere end sædvanligt. De i Gaarsavisen omtalte 8 Jisbaade, der ere afgaaede fra Nyborg, skulle have naaet Sprogøe, men om de ere komne videre, vides endnu ikke.
Odense Adresse-Contoirs Efterretninger, 1838-01-23
Skibs= og Handels-Efterretninger. Den 18 Jan. var Elben bedækket med Jis til nedenfor Stade, og der var alt kommen nogle ladede og med Heste forspændte Slæder paa Elben fra Twielenfleth til Hamborg. - Fra Eurhaven klages, under 13 d. over en ulidelig Kulde og over at al Communication tilvands var afbrudt, saa at intet Skib kunde komme derfra til Helgoland eller omvendt. - Paa Heden hinsides Altenwald ere to Fodgjængere, som uforsigtigviis havde sat sig ned, for at hvile, fundne ihielfrosne. De længe vedvarende østlige Vinde - skrives under 11 d. fra Frederikshavn - have bragt mange Skibe der i Havn, og, skjøndt Kulden havde været stærk, var Havnen dog dengang aaben endnu, saa at flere Skibe, som Man daglig saae krydse udenfor, der have frelst Liv og Eiendom.
Odense Adresse-Contoirs Efterretninger, 1838-01-23
Fra Aalborg meldes under 18d., at den vedvarende Frost havde lagt en stærk Jis paa Fjorden, saa at Man nu med Sikkerhed kunde kjøre over den med fuldt Læs.
Odense Adresse-Contoirs Efterretninger, 1838-01-23
Aggerkanal har i Aaret 1837 stedse været seilbar for Skibe indtil 6 Fod dybtgaaende; for Tiden er der fra Havet 3 Jndseilinger, een 5, een 6 og een 7 Fod dyb. Seiladsen er ikke ubetydelig tiltaget, idet 95 Skibe i det nævnte Aar ere passerede Kanalen.
Odense Adresse-Contoirs Efterretninger, 1838-01-23
AVERTISSEMENTS. Torsdag Aften den 11 d. M. Kl. 8 behagede det den algode Gud at bortkalde til et bedre Hjem min elskede Kone, Ane Marie fød Willadsen, efter mange Aars svageligt Helbred og de sidste 8 Ugers haarde Lidelser, i hendes Alders 70de Aar og 10 Maaneder, og vores lykkelige Ægteskabs 38 1/2 Aar; af 5 Børn modtage hende 2 i Evigheden; dette skulde jeg ikke undlade herved at bekjendtgjøre for fraværende Familie og Venner. Fred med dit Støv Odense den 15 Januar 1838. C. Hjordt.
Odense Adresse-Contoirs Efterretninger, 1838-01-23
Ved en sidste Søndag Eftermiddag mellem Kl. 3 og 4 pludselig opkommen Vaadeild blev Kappels Mølle med tilhørende Vaaningshuus og Udhuse ved Bogense i mindre end een Time Do God lagt i Aske. Den stærke Vind, der forøgede Jldens Heftighed, og Hurtighed, gjorde al Slukning og Redning umulig. Møllens Forpagter, Anders Nielsen, en ung Mand med Kone og 2 smaae Børn, mistede alt Bohave, Sengeklæder, Gangklæder, Fødevarer, en Vogn, 2 unge gode Heste, en Koe &c. Kun 2 gamle Heste, dog den ene meget forbrændt, slap ud fra Branden. Jøvrigt reddede Beboerne Jntet, uden hvad de gik og stod i. Ja Manden, som laae syg, maatte endog halvnøgen føres ud af Huset, og det spæde Barn blev med Nød og neppe revet ud af Vuggen. Jntet af Forpagterens Eiendom var assureret. Denne beklagelige Familie, som saaledes i et Øieblik blev berøvet Alt, endog de nødvendige Klæder, som er sat ud af deres Næringsvei og er tilhuse hos Fremmede, trænger høilig til kjærlige Medmenneskers Hjelp. De milde Gaver, som goddædige Mennesker ville skienke dem, ere Undertegnede villige til at modtage og tildeele dem, og skal der i sin Tid blive aflagt Regnskab for, hvad der maatte indkomme. Bogense den 16 Januar 1838. Baadsgaard, Fich, Sognepræst. Byefoged.
Odense Adresse-Contoirs Efterretninger, 1838-01-23
Udgiveren af denne Avis tilbyder sig ogsaa med Glæde at ville modtage indkommende Bidrag.
Odense Adresse-Contoirs Efterretninger, 1838-01-23
Da jeg har bragt i Erfaring, at det Rygte er udspredt, at jeg, efterat have deeltaget i den første Kanefart Torsdagen den 18. dennes, skulde have brugt fornærmelige Udtryk imod Deeltagerne i den anden Kanefart samme Dag, anseer jeg det forPligt imod mig selv, herved offentligen at erklære, at jeg ei alene aldrig har brugt nogetsomhelst fornærmeligt Udtryk i denne Anledning, men endog selv indbudet flere af de Herrer, som deeltoge i den anden Kanefart, til Deeltagelse i den første.
Odense Adresse-Contoirs Efterretninger, 1838-01-23
Tillige opfordrer jeg herved Enhver, som maatte kunne give nogen Oplysning om, hvorfra dette lognagtige Rygte har sin Oprindelse, til at meddele mig Underretning derom, for at jeg kunde sættes istand til at drage den Skyldige til Ansvar. Odense den 23 Januar 1838. T. Hilmers.
Odense Adresse-Contoirs Efterretninger, 1838-01-23
J de af mig udarbeidede Tabeller over Consumtions afgivterne, efter Frdg. af 22 November 1837, findes Side 60 feilagtig bemærket, at 1 s. kun beregnes, naar Brok overgaaer 1/2 s., istedet for, naar Brøk udgjør 1/2 s. og derover. Exemplarer af Rettelsen, svarende til dette Avertissement, bedes de Vedkommende, som allerede have erholdt Tabellerne, behageligst at lade afhente hos mine Herrer Commissionairer uden Betaling. M. Albertiis.
Odense Adresse-Contoirs Efterretninger, 1838-01-23
Prædiken paa Nytaarsdag 1837, afholdt i St. Knuds Kirke i Odense af Dr. N. Faber, Biskop, R. af Dr., faaes for 21 s. heftet paa Adressekontoirets Boglade.
Odense Adresse-Contoirs Efterretninger, 1838-01-23
Dansk Portraitsamling.
Odense Adresse-Contoirs Efterretninger, 1838-01-23
Heraf er første Blad udkommen, som indeholder 5 Lithographerede og efter Naturen af Hr. Portraitmaler Monies tegnede Portraiter af fem af vore meest yndede Skuespillerinder: Frue Heiberg, Madame Nielsen, Madame Holst, Madame Kragh og Madame Larcher, faaes for 3 Rbd. paa Adressekontoirets Boglade.
Odense Adresse-Contoirs Efterretninger, 1838-01-23
Theatret i Odense. Onsdagen den 21 Januar opføres (til Benefice for Hr. Adami) Troldqvinden Sidonia, Ridderskuespil i 1 Acter af Zschokke, oversat af A. F. Elmquist. Fredagen den 26de gives ingen Forestilling.
Odense Adresse-Contoirs Efterretninger, 1838-01-23
Mandagen 29 Januar opføres (i Anledning af Hs. Maj. Kongens høie Fødselsdag), Prolog af Ove Thomsen, fremsiges af Jfr. Andersen. Derefter: Farinelli, Lystspil i 3 Acter, med Sange og Chor til Musik af forskjellige Componister. Efter det Franske, og tildeels til Originalens Musik, oversat af J. L. Heiberg.
Odense Adresse-Contoirs Efterretninger, 1838-01-23
NB. Bestillinger af Loger og Pladse til denne Forestilling, modtages og Billetter udleveres fra Torsdag Morgen. P. J. Circhen.
Odense Adresse-Contoirs Efterretninger, 1838-01-23
Et Partie Sirts ønskes udsolgt, til betydelig nedsatte Priser hos Brodersen & Tychsen. Odense den 15 Jan. 1838. J Anledning af Hs. Majestæt Kongens høie Fødselsdag bliver Søndagen d. 28d. M. om Aftenen Kl. 7 afholdt det sædvanlige Raadstuebal her i Staden, hvortil herved indbydes. Adgangskort a 4 Mk. pr. Stk. erholdes hos Dhrr. Viinhandler Jensen og Gjestgiver Strøm. Odense den 17 Januar 1838. Balcommitteen.
Odense Adresse-Contoirs Efterretninger, 1838-01-23
Høitideligheden paa Gymnasiet
Odense Adresse-Contoirs Efterretninger, 1838-01-23
den 29 Januar, i Anledning af Hs. Majestæt Kongens Fødselsdag, begynder Kl. 11; Jndgangen aabnes Kl. 10 1/2. Adgangsskort kunne, saavidt Rummet tillader det, erholdes i Rectorboligen fra Løverdagen den 27de, naar Man personlig eller skriftlig henvender sig til Odense den 22 Jan. 1838. J. Saxtorph.
Odense Adresse-Contoirs Efterretninger, 1838-01-23
Fyens Stifts patriotiske Selskab, holder sit første ordentlige Møde i 1838 Torsdagen den 1 Febr. paa sædvanligt Sted om Formiddagen Kl. 11. De for 1837. endnu ikke erlagte Contingenter bedes snarest, inden Mødet, indsendte til Kassereren, ligesom det bringes i behagelig Erindring, at Bidraget for hvert Aar, efter Selskabets Love, 85, erlægges i Februar Maaned.
Odense Adresse-Contoirs Efterretninger, 1838-01-23
Concert. Med høie Øvrigheds Tilladelse og understøttet af det ærede musikalske Selskab m. Fl., har Undertegnede den Ære, i Anledning af Hs. Maj. Kongens høie Fødselsfest, at give en stor Vocal- og Jnstrumental-Concert paa Odense Raadhuussal Tirsdagen den 30 dennes om Aftenen Kl. 6. Entree=Kort a 4 Mk. bekommes i min Bopæl hos Madame Klug paa Vestergade, saavelsom ved Jndgangen til Concerten, som aabnes Kl. 5 1/2.
Odense Adresse-Contoirs Efterretninger, 1838-01-23
Concertens Jndhold er følgende: Første Afdeling. Duverture af Emma af Leicester af Meyerbeer. Duelt for Sopran af Lynet af Haleby. Concert for 4 obl. Violiner af Maurer. Terzett af Lynet. Anden Afdeling. Duverture af Ferd. Cortes af Spontini Sopran=Arie med Pianoforto-Accomp. Qvartett & Terzett af Lynet. Adagio & Rondo for Pianoforto af Hertz. Tenor=Arie med Chor af "Ferd. Cortes af Spontini Odense den 21 Jan. 1831. Ærbødigst: Hausen, Musikdirekteur. Damepynt.
Odense Adresse-Contoirs Efterretninger, 1838-01-23
Undertegnede anbefaler sig med et smukt Udvalg af moderne Kapper efter Hamborger nyeste Modeller, og ligeledes med et Parti moderne Bal-Blomster og Fjeder. Fr. Wilh. Sophie Petersen, St. Knuds Kirkestræde Nr. 592.
Odense Adresse-Contoirs Efterretninger, 1838-01-23
Hvor en Dreng af honette Forældre, strax eller til Paaske, kan blive antaget i Sandelslære, anviser Adressekontoiret. Punsch-Extract, lavet af friske Citroner, til 12 s., 11 s. og 1 Mk. Pæglen. Ligeledes vil hos mig daglig bekommes Vanille- og Frugt-Jis i større og mindre Portioner. J. B. Dury, Conditor.
Odense Adresse-Contoirs Efterretninger, 1838-01-23
Extra god suur Sennop paa Krukker, samt fransk og engelsk J. Grundtvig & Co.
Odense Adresse-Contoirs Efterretninger, 1838-01-23
Sennep, bekommes hos Odense Overgade.
Odense Adresse-Contoirs Efterretninger, 1838-01-23
En Gaard i en af Odense Byes reelleste Gader, med derværende Brænderie og nye brandfrie Maltkjølle, er underhaanden at faae tilkjøbs. Adressekontoiret anviser.
Odense Adresse-Contoirs Efterretninger, 1838-01-23
Et 14 Fag nyt Huus paa Birkum Mark, der staaer for Hartkorn 6 Skpr. og har et Tilliggende af 8 Tdr. Land god Jord, som kan erholdes heelt eller halvt, er strax at faae tilkjøbs, naar man henvender sig til Eieren Ole Gottfredsen. Et godt Boelsted med circa 30 Tdr. Land, 1 1/2 Miil fra Odense, er tilkjøbs. Kjøbmand Friis i Odense anviser.
Odense Adresse-Contoirs Efterretninger, 1838-01-25
Ne 15. 67 Aargang. Stifts Fyens privilegerede. Kongelig ene sant Avertissementstidende. Adresse- og politiske Avis. overalt i de danske Stater. Forsendes med Brevposten af Søren Hempel, Kancellieraad. Redigeres, trykkes og udgives i Odense. 25 Januar 1838. Torsdagen. Jndhold. Politisk Oversigt, Storbrittannien (Canadierne slagne, Tydskland. Grækenland (Details ved Hr. Rudharts Afskedigelse). Amerika. Naturtildragelser. Udenlandske Blandinger. Fredericia. Nyborg. Odense.
Odense Adresse-Contoirs Efterretninger, 1838-01-25
Amerika. J Mexico befrygtes en Opstand og Regjeringen skal alt have truffet de fornødne militaire Forholdsregler. - Den chilesiske Expedition imod Peru er den 14 og 15 Septbr. f. A. afseilet fra Valparaiso. Hovedslaaden bestod af 6 Krigskibe og 17 Transportskibe med 800 Matroser og henved 4000 Soldater ombord, hvoraf næsten 800 ere Cavallerister. Overcommandoen, tillands og tilvands føres af Admiral Blanco, Generalstabschef er General Aldunate, medens Antonio Nrrisarri følger med som Minister, for at lede de mulige Underhandlinger.
Odense Adresse-Contoirs Efterretninger, 1838-01-25
Naturtildragelser. Natten mellem den 18 og 19 Octbr. sporedes i Acapulco ved det stille Hav flere betydelige Jordstød, i 5 Timer talte Man 130. En stor Deel af Staden er sammenstyrtet
Odense Adresse-Contoirs Efterretninger, 1838-01-25
Udenlandske Blandinger. Storbrittannien. Dronningen agter efter Forlydende at stifte en ny Ridderorden, der skal afløse den hannoveranske Guelpheorden og hedde Fortjeneste-Ordenen samt inddeles i to Klasser, nemlig een for Civile og een for Militaire.
Odense Adresse-Contoirs Efterretninger, 1838-01-25
Frankerig. Med Ludvig Philips Tilladelse er, som tidligere meldt, Exdronning Hortensias Liig bleven ført til Rueil, for at stædes til Hvile ved Siden af sin Moders, Keiserinde Josephines. Dette høitidelige Jordefærd gi med stor Pragt for sig den 11 Januar: Toget anførtes af den Afdødes Onkel, Marqvien af Beauharndis og af henere des Fætter, General Tascher de la Pagerie. J Kirken bemærkedes blandt andre høie Personer ogsaa den forrige Dronning af Neapel, Murats Enke. Egnens Nationalgarde og de i Rueil garnisonerende Linietropper forhøiede Pragten og viste, at Regjeringen ingen Hindring havde lagt iveien for den hæderfuldeste Liigbegængelse.
Odense Adresse-Contoirs Efterretninger, 1838-01-25
En Søn af Aucian Bonaparte, Prindsen af Muzignano, er uden Regjeringens Tilladelse ankommen til Paris, men har strax meldt sig hos Øvrigheden, og har ogsaa faaet Audients hos Ludvig Philip, der har givet ham Tilladelse til at opholde sig tre Uger i Hovedstaden.
Odense Adresse-Contoirs Efterretninger, 1838-01-25
Jtalien. Erkehertuginde Marie Louise af Parma, Napoleons Enke, er livsfarlig syg.
Odense Adresse-Contoirs Efterretninger, 1838-01-25
Belgien. Erkebiskopperne og Biskopperne have i et Circulaire til deres Præster opfordret disse til at forbyde deres Menigheders Medlemmer at indtræde i Frimurer logerne; som Følge af dette Circulaire er der i mange af Landets Kirker alt bleven holdt Prædikener mod Frimureriet.
Odense Adresse-Contoirs Efterretninger, 1838-01-25
Tydskland. Den berømte Componist, Ferdinand Ries, er i Frankfurt ved Døden afgaaet.
Odense Adresse-Contoirs Efterretninger, 1838-01-25
Preussen. Flere baierske Tidender ere, formedelst deres Hang til Pietisme og deres ivrige Demonstrationer til Fordeel for Ærkebispen af Cölln, blevne forbudte i de preussiske Stater.
Odense Adresse-Contoirs Efterretninger, 1838-01-25
Rusland. Fyrstinde Galinin, Æresdame hos Keiserinden, er den 1 Januar død i sit 97de Aars Alder.
Odense Adresse-Contoirs Efterretninger, 1838-01-25
Amerika. Man vil i Nordamerika i Aaret 1836 have lagttaget, at der herskede en epidemisk Syge blandt Muslingerne. Den begyndte i April, vedvarede til Juni og bortrev Millioner af dette stille Folk, naar Dyret døde, aabnede Skallerne sig, og naar det raadnede, skilte Legemet sig fra Skallen, flød ovenpaa Vandet og fyldte Luften med pestsvangre Uddunstninger. Grunden til denne Sygdom, blandt Molluskerne har Man ligesaalidet kunne udfinde, som Grunden til den asiatiske Cholera blandt Menneskene.
Odense Adresse-Contoirs Efterretninger, 1838-01-25
Fredericia den 15 Januar. Her er Alt i spændt Forventning, med Hensyn til det approberede Regulativ for vor Stad, da man fortæller, at dette vigtige Dokument skal være ankommen hertil for over 8 Dage siden, og dog er her endnu ikke bleven en Tøddel bekjendt om Jndholdet deraf, med mindre een af de Jndviede skulde ladet en enkelt Yttring undslippe derom. Ligesaalidet som Man har sporet noget Tegn til, at de fornødne Valg skulle udføres, ligesaalidet kan man spore, at Forordningen af 24 Octbr. f. A., overeensstemmende med dens § 27, træder i Kraft fra den Tid, da Regulativet haves her approberet. Tvertimod er her netop begyndt og, som der siges, fuldført Ligning over Fattigskatten, overeensstemmende med de ældre Sædvaner og Lovbud, efterat det anførte Lovbud kan være traadt i Kraft. Det er da intet Under, at denne dybe Hemmeligholdelse saavel under Regulativets Udarbeidelse som siden dets Hid komst fra Cancelliet, har sat mangfoldige Rygter i Omløb, og vistnok gjort et skadeligt Jndtryk paa Borgerne og svækket Tilliden til Bestyrelsen, samt videre hensat Almeenaanden i en Slummer, som ingenlunde er sød, og Opvaagnen deraf vil heller ikke vorde behagelig!
Odense Adresse-Contoirs Efterretninger, 1838-01-25
Til de meest foruroligende Rygter fortjener at nævnes, at Valgret og Valgbarhed skal være stillet saa høit, at kunde største Grundeiere og Næringsdrivende kunne vente Adgang dertil, samt at det ei skal være klart indstillet, hvor vigtigt det vilde være for den meget sammensatte Commune, at her bliver udnævnt Raadmænd, og hvor eensstemmende Ønsket er i den Henseende m.v. de Hvorvidt nu saadanne Rygter ere grundede, vil Tiden snart vise. Men under alle Omstændigheder have Vedkommende ingenlunde gavnet Sagen ved denne Hemmeligholdelse, idet de overtoge sig selv hele Ansvaret, og aldeles nægtede den offentlige Mening nogen Deeltagelse i dette Almeenanliggende.